b'\n_START_ARTICLE_\nDolors Miquel Abell\xc3\xa0\n_START_SECTION_\nObra\n_START_PARAGRAPH_\nDolors Miquel ha publicat nombrosos llibres de poemes: El vent i la casa tancada (1990), Llibre dels homes (1998), Transgredior (1999), Haik\xc3\xbas del camioner (1999), Gitana Roc (2000), Mos de gat (2002), Amb capell (2003), Ver7s de la terra (2004), AIO\xc3\x87 (2004) i Missa pagesa (2006). Com a prosista, ha publicat Maruja Reyes s\xc3\xb3c jo (1992). Tamb\xc3\xa9 ha publicat un n\xc3\xbamero i mig de la revista La Verge Peluda (2002). La seva obra po\xc3\xa8tica li ha valgut diversos premis, entre d\'altres el Premi Rosa Leveroni (1989) per El vent i la casa tancada i el Premi Ciutat de Barcelona de poesia (2005) per AIO\xc3\x87 i Gabriel Ferrater (2006)per Missa pagesa. _NEWLINE_La descripci\xc3\xb3 que la mateixa Dolors Miquel fa dels poemes de Gitana Roc il\xc2\xb7lustra els temes principals que explora en la seva poesia: \xe2\x80\x9cParlo, per sobre de tot, del dany que causen estructures socials com ara la fam\xc3\xadlia o la policia. L\'amor social \xc3\xa9s el m\xc3\xa9s espant\xc3\xb3s contracte de la por, i tamb\xc3\xa9 la salvaguarda m\xc3\xa9s potent de la societat, i el sexe \xc3\xa9s la pastanaga. Pel que fa a la por a la solitud, com va dir V\xc3\xadctor Catal\xc3\xa0: val m\xc3\xa9s quedar-se sol que viure en eterna contradicci\xc3\xb3 amb un mateix seguint els principis d\'actuaci\xc3\xb3 que d\'altres ens implanten\xe2\x80\x9d.\n_START_SECTION_\nPol\xc3\xa8mica\n_START_PARAGRAPH_\nEl febrer de 2016 va generar pol\xc3\xa8mica una lectura que Dolors Miquel va fer durant la cerim\xc3\xb2nia d\'entrega dels Premis Ciutat de Barcelona, al Sal\xc3\xb3 de Cent de l\'Ajuntament. La lectura, del seu poema "Mare Nostra" \xe2\x80\x94una par\xc3\xb2dia del parenostre\xe2\x80\x94 va provocar moltes reaccions en el p\xc3\xbablic, i Alberto Fern\xc3\xa1ndez D\xc3\xadaz, president del Partit Popular de l\'Ajuntament, va abandonar l\'acte en protesta per aquesta lectura, que considerava irreverent._NEWLINE_M\xc3\xa9s tard va generar una altra pol\xc3\xa8mica en dir que havia estat obligada a recitar el poema Marenostre i va culpar d\'haver estat manipulada per l\'Ajuntament i l\'alcaldessa Ada Colau. La qual cosa va ser desmentida pels programadors de l\'acte.'